તદુપરાંત રાજ્ય સરકારની માનીતી કંપનીઓ-અદાણી ૨,૦૦૦ મેગાવોટ અને એસ્સાર ૧,૦૦૦ મેગાવોટ વીજળી આપતી નથી. કમનસીબી એ છે કે, અદાણી પાવર લિમિટેડ દ્વારા અત્યારે ૫૦૦ મેગાવોટનું વીજ ઉત્પાદન કરવામાં આવે છે. આ કંપની પીપીએ ભંગ કરીને આ વીજળી બીજાંને વેચી રહી છે. ગુજરાત સરકાર અને કઠપૂતળી બનેલાં જર્ક સાથે અદાણીનું મેળાપીપણું હોવાથી કોઈ જ પગલાં લેવાતા નથી અને વીજ ગ્રાહકોને કરોડોનો બોજો સહન કરવો પડી રહ્યો છે.